Diari Oficial de la Generalitat Valenciana


Sumari del DOGV 1336, del 29-06-1990 (1990/818050)

ORDRE d'1 de juny de 1990, de la Conselleria de Cultura, Educació i Ciència, per la qual queda regulada la incorporació dels ensenyaments del segon idioma estranger al pla d'estudis vigent de Formació Professional de segon grau.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/01/(6)/dof/vci/html**

### Dades del document

Número de DOGV
:   1336

Data del DOGV
:   29-06-1990

Secció del DOGV
:   DISPOSICIONS GENERALS

Número del document
:   1990/818050


Data del document
:   01-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de juny de 1990, de la Conselleria de Cultura, Educació i Ciència, per la qual queda regulada la incorporació dels ensenyaments del segon idioma estranger al pla d'estudis vigent de Formació Professional de segon grau.  
Els ensenyaments de la formació professional s'han d'adaptar en cada moment a la realitat tant del sistema productiu com de la demanda social.  
La incorporació d'Espanya a la CE està produint un increment notable en les transaccions comercials i industrials, que fa ineludible que els professionals relacionats amb aquest sector coneguen diferents idiomes, especialment els tècnics especialistes en les branques administrativa i comercial i d'hostaleria i turisme.  
En el marc de la societat de finals del segle XX, en l'àrea de les Comunitats Europees, l'aprenentatge de diverses llengües estrangeres es té avui com una necessitat per la majoria dels joves, sobretot quan cal preveure l'horitzó d'un mercat de treball sense fronteres al qual els nostres joves han d'acudir en igualtat de condicions que els seus coetanis d'altres països.  
En conseqüència, convé la implantació d'un segon idioma estranger opcional en els plans d'estudis de la Formació Professional de segon grau.  
Per tot això,  
ORDENE:  
Primer  
Que tots els centres de Formació Professional de segon grau oferiran ensenyaments d'un segon idioma estranger, amb caràcter opcional per a l'alumnat.  
Segon  
Els esmentats ensenyaments correspondran als idiomes francès i anglès i es faran en tots els cursos de què consta el segon grau, d'acord amb els currículums que figuren en l'annex d'aquesta Ordre.  
Tercer  
Es un requisit necessari que, el professorat dels departaments de llengües estrangeres respectiu, es faça càrrec d'aquests ensenyaments.  
Quart  
L?horari serà de tres hores setmanals en les especialitats que s?ensenyen pel règim general i de dues hores setmanals en les especialitats que s?ensenyen pel règim d'ensenyaments especialitzats.  
Cinqué  
La verificació i la qualificació del rendiment acadèmic de l'alumnat es realitzarà d?acord amb les normes establertes, amb caràcter general, per als estudis de Formació Professional.  
Sisé  
Aquests ensenyaments tindran la mateixa validesa acadèmica que les altres matèries del pla d'estudis i figuraran en les actes i en els expedients acadèmics dels alumnes amb el nom de l?idioma estudiat i l?especificació de «2n Idioma estranger».  
Seté  
Si un alumne no ha elegit aquesta opció en el primer curs i vol incorporar-s'hi en el segon, haurà de recuperar els continguts programats per al primer curs, segons els criteris i el procediment establerts a aquest efecte pel seminari corresponent. En tercer curs, només podran elegir aquesta opció els qui l?hagen cursat en primer i en segon curs, o s'hi hagen incorporat en segon.  
Vuité  
Els alumnes només podran abandonar aquests ensenyaments en finalitzar un curs acadèmic complet.  
Nové  
Els centres autoritzats implantaran aquests ensenyaments en primer curs de FP-2, i els ampliaran en els anys successius a la resta dels cursos.  
Deu  
S'autoritza la Direcció General d'Ordenació i Innovació Educativa perquè dicte les normes necessàries per al desplegament de les normes contingudes en aquesta Ordre.  
Onze  
La Direcció General d'Ordenació i Innovació Educativa podrà reclamar dels centres autoritzats les dades que estime oportunes per a realitzar el seguiment i la posterior avaluació del desplegament i del resultat d?aquesta experiència.  
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 1 de juny de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Segon idioma estranger  
a. Introducció  
Eaprenentatge d'una segona llengua estrangera pot contribuir de manera notable al desenrotllament de les capacitats d'ús del llenguatge i de la comunicació en la Formació Professional i, per tant, a una formació general més sòlida. Igualment, en aquesta modalitat, el contacte amb una segona llengua estrangera té un valor pràctic evident. El procés de comunicació, fet social per excel·lència, adquireix una gran importància en les situacions d'intercanvis professionals, econòmics i/o comercials.  
Per tot això, aquests estudis suposen una millora en el perfil professional de l'alumnat que hi haja optat.  
El contacte amb una llengua estrangera, mentre l'alumnat prossegueix l'aprenentatge de la primera, possibilita que, dins del procés global que tot aprenentatge lingüístic suposa, s'amplien les possibilitats de contrast, d'anàlisi, de reflexió i d'observació, la qual cosa dona lloc a un aprenentatge més autònom, més significatiu i, per tant, més eficaç.  
b. Objectius  
1. Reconèixer i emprar la llengua estrangera com a vehicle de comunicació per a comprendre i produir missatges orals i escrits de la vida quotidiana i relacionar-los amb les necessitats pròpies de la seua especialització tècnico-professional.  
2. Induir i reconèixer el funcionament i els aspectes formals de la llengua estrangera en l?àmbit fonològic, morfosintàctic, lèxic i discursiu.  
3. Utilitzar els recursos, capacitats i estratègies que ja es tenen en les altres llengües conegudes, i desenrotllar-los en l'aprenentatge de la segona llengua estrangera.  
4. Tenir una actitud oberta envers la cultura representada per la segona llengua estrangera i acceptar els comportaments distints que aquesta suposa.  
c. Continguts  
La selecció de continguts hauria d?anar encaminada a desenrotllar la capacitat de:  
1. Usar estratègies comunicatives i realitzar operacions discursives en interacció amb altres interlocutors en situacions conversacionals a l'aula i en els intercanvis propis de les situacions professionals específiques:  
a) Per a reparar deficiències o mancances per si mateixos (lletrejar, frasejar; repetir, corregir-se, reformular; glossar, parafrasejar; substituir un terme per una definició, descripció, exemple; enumerar; emprar gestos o altres mitjans no lingüístics).  
b) Per a demanar la col·laboració de l?interlocutor (identificar-se com a estranger; demanar que ho repetesca, explicite, lletrege; verificar que s'ha expressat bé la intenció de comunicació).  
c) Per a intervenir en la conversa (entaular conversació; demanar, donar, prendre la paraula tenint en compte la identitat dels interlocutors i d'acord amb els papers de cada u en l?intercanvi).  
2. Reconèixer/realitzar operacions discursives encaminades a la negociació del sentit i a l?organització del discurs d'acord amb les intencions comunicatives. Per exemple: demanar, donar informacions; exposar, explicar; donar opinions, donar arguments, justificar, refutar; descriure; narrar.  
3. Realitzar actes de parla lligats als actes socials més o menys ritualitzats. Reconèixer tots els elements de la situació que condicionaran les possibles variants; saludar; acomiadar-se; representar, presentar-se, respondre a la presentació; disculpar-se; felicitar, censurar.  
4. Desenrotllar la comprensió i adquisició del lèxic específic que es presente en les diverses situacions professionals.  
d. Metodologia  
La primera qüestió que es planteja en abordar les orientacions metodològiques és si, en incorporar l?ensenyament d'un segon idioma en els estudis professionals, s'ha de promocionar l'aprenentatge de la llengua general o el de la llengua especialitzada des del primer moment.  
Raons de tipus pedagògic, i també metodològic i psicològic, sembla que recomanen una inserció primerenca de la llengua especialitzada una vegada que els elements que permeten la interacció didàctica per a la comunicació a l'aula hagen sigut establerts.  
A escala elemental, les diferències entre llengua general i llengua específica són determinades, no tant per la forma i els continguts, com pels camps d'utilització i aplicació. En realitat, no hi ha realitzacions lingüístiques diferents, sinó realitzacions diversificades, però coherents, d'una mateixa llengua en situacions diverses. Els coneixements sobre les matèries professionals i la destresa que els alumnes van adquirint en altres disciplines els ajudaran a orientar-se en els descobriments lingüístics i a valorar-los positivament, amb la qual cosa augmentaran la motivació davant l'aprenentatge de la segona llengua; aquesta no serà, així, considerada com una cosa a banda de la resta dels seus ensenyaments.  
En elaborar i presentar materials, es tindrà, doncs, en compte l?especialitat dels alumnes i s'introduiran situacions i casos professionals (sèrie de situacions que s?encadenen en un tot coherent i complet).  
Les destreses, coneixements i procediments que han adquirit en l'aprenentatge de les altres llengües (materna i una primera llengua estrangera) s'utilitzaran i integraran en l'aprenentatge del segon idioma, ja siga en el camp de la reflexió (comparacions, contrasts, utilització de terminologia i models lingüístics) o en el del desenrotllament d?estratègies de comprensió i expressió.  
El disseny d'activitats i tasques des d'un enfocament comunicatiu desenrotllarà els passos següents:  
- Analitzar els suports formalment. Descobrir la situació i les condicions de producció. Descobrir la intenció preferent.  
- Descobrir el funcionament i les interrelacions de les formes lingüístiques. Analitzar el lèxic especialitzat i les realitzacions lingüístiques més o menys codificades, si s'escau, de la situació professional.  
- Adquirir les destreses de manipulació formal, les situacions pròpies d'un encontre professional en la llengua estrangera: escriure una carta, preparar un disseny de viatge, un esquema d'utilització d'un mecanisme...  
La seqüenciació dels continguts haurà de regir-se pels criteris següents:  
- Adequar-se a les necessitats lingüístiques sorgides de les situacions de comunicació que es plantegen.  
- Oferir als alumnes un març lingüístic coherent que faça possible la reflexió i la conceptualització en un procés constructiu global.  
S'habituarà els alumnes a considerar els errors com a manifestacions naturals de l'aprenentatge, a utilitzar-los per a reflexionar sobre el seu nivell d?adquisició de la llengua i el funcionament d'aquesta, i per a posar en marxa mecanismes de superació.  
L?avaluació no serà únicament una forma de diagnosticar i qualificar; estarà integrada en tot el procés de manera que possibilite la intervenció de l'alumne com a element clau en el propi aprenentatge. Així, se li donaran els mitjans perquè reflexione sobre:  
- L?adequació entre les seues produccions lingüístiques i els seus objectius comunicatius.  
- L?adequació entre els seus mètodes d'aprenentatge i els objectius proposats.  
Per tant, l'avaluació serà també, per a professors i alumnes, un element que permeta plantejar-se el funcionament de la classe i la coherència i adequació de tot el procés d'ensenyament-aprenentatge.


Còpia Permalink ELI